Obavijest kojom se pojašnjavaju obavijesti o pokretanju antidampinškog i antisubvencijskog postupka u vezi s uvozom određenih tkanih i/ili prošivenih tkanina od staklenih vlakana podrijetlom iz Narodne Republike Kine i Egipta

(2019/C 314/06)

Komisija je 21. veljače 2019. objavila Obavijest o pokretanju antidampinškog postupka u vezi s uvozom određenih tkanih i/ili prošivenih tkanina od staklenih vlakana podrijetlom iz Narodne Republike Kine i Egipta (1) („Obavijest od 21. veljače 2019.”).

Komisija je 16. svibnja 2019. objavila Obavijest o pokretanju antisubvencijskog postupka u vezi s uvozom određenih tkanih i/ili prošivenih tkanina od staklenih vlakana podrijetlom iz Narodne Republike Kine i Egipta (2) („Obavijest od 16. svibnja 2019.”).

U tim se obavijestima proizvod iz ispitnog postupka opisuje kako slijedi:

„Proizvod koji je predmet ovog ispitnog postupka jesu tkanine od tkanih i/ili prošivenih rovinga ili pređa od beskonačnih filamentnih staklenih vlakana, isključujući proizvode koji su impregnirani ili predimpregnirani i tkanine otvorene mrežaste strukture veličine otvora veće od 1,8 mm po dužini i širini i mase veće od 35 g/m2 („proizvod iz ispitnog postupka”).”

U ispitnim postupcima Komisiji je skrenuta pozornost na činjenicu da su neki gospodarski subjekti možda pogrešno protumačili tekst opisa proizvoda koji je predmet ispitnog postupka.

Komisija je stoga odlučila pojasniti Obavijest od 21. veljače 2019. i Obavijest od 16. svibnja 2019. kako bi svim zainteresiranim stranama naznačila stvarno područje primjene ispitnog postupka u tijeku i kako bi predmetnim gospodarskim subjektima (prije svega korisnicima i nepovezanim uvoznicima) koji se možda nisu javili zato što smatraju da se ovaj postupak ne odnosi na njih pružila mogućnost da odgovore na upitnik na temelju pojašnjene definicije proizvoda iz ispitnog postupka i potpune tablice kontrolnog broja tog proizvoda („PCN”).

Dodatne informacije bit će navedene i u bilješci priloženoj dokumentaciji koja se daje na uvid zainteresiranim stranama.

1. Pojašnjenje u vezi s proizvodom iz ispitnog postupka

U odjeljku 2. Obavijesti od 21. veljače 2019. i Obavijesti od 16. svibnja 2019. proizvod iz ispitnog postupka opisuje se kako slijedi:

„Proizvod koji je predmet ovog ispitnog postupka jesu tkanine od tkanih i/ili prošivenih rovinga ili pređa od beskonačnih filamentnih staklenih vlakana, isključujući proizvode koji su impregnirani ili predimpregnirani i tkanine otvorene mrežaste strukture veličine otvora veće od 1,8 mm po dužini i širini i mase veće od 35 g/m2 („proizvod iz ispitnog postupka”).”

Kao što je prethodno navedeno, Komisiji je u ispitnim postupcima skrenuta pozornost na činjenicu da su neki gospodarski subjekti možda pogrešno protumačili navedeni opis proizvoda te da su se zbog netočnog razumijevanja definicije proizvoda iz ispitnog postupka odlučili ne javiti.

Komisija stoga smatra da je primjereno razjasniti da proizvod koji je predmet ovog ispitnog postupka jesu tkanine od tkanih i/ili prošivenih rovinga i/ili pređa od beskonačnih filamentnih staklenih vlakana s drugim elementima ili bez njih, isključujući proizvode koji su impregnirani ili predimpregnirani i tkanine otvorene mrežaste strukture veličine otvora veće od 1,8 mm po dužini i širini i mase veće od 35 g/m2 („proizvod iz ispitnog postupka”).

U nastavku su u informativne svrhe navedene podrobnije oznake TARIC koje se odnose na proizvod iz ispitnog postupka.

Kako bi se izbjegle nedoumice, Komisija ističe da navedeno pojašnjenje ne utječe bitno na njezinu analizu tvrdnji o dampingu/subvencijama te šteti, kojom se u potpunosti obuhvaća opseg ispitnog postupka. Razlog tomu je da su informacije o dampingu/subvencijama i o šteti od zainteresiranih strana prikupljene na razini znatno detaljnijeg PCN-a koji se odnosi na proizvod iz ispitnog postupka.

Kako bi se osigurala jasnoća, Komisija objavljuje tablicu PCN proizvoda koja je bila priložena obrascima upitnika podnesenog proizvođačima iz industrije Unije i proizvođačima izvoznicima.

Opis rubrike Format rubrike Vrijednosti Objašnjenje Prodajni oblik N 1: Svitak Upišite broj koji odgovara obliku u kojem je proizvod prodan. Budući da se u slučaju paketa, skupova ili snopova nekoliko različitih tkanina prodaje zajedno, ne bi se trebale navesti preostale značajke PCN-a proizvoda, nego bi se PCN trebao sastojati od jedne znamenke. 2: Rezan u oblike 3: Prodan u snopu ili skupu različitih tkanina Oblik tkanine XX WR: za tkane rovinge i/ili neupredenu pređu Upišite dva slova koja odgovaraju obliku proizvoda. Oznaku TY upišite samo za tkanine koje ne sadržavaju rovinge ili neupredenu pređu. NU: za tkanine od nenabranih (prošivenih) rovinga i/ili neupredene pređe – jednoosne i jednosmjerne (3) NM: za tkanine od nenabranih (prošivenih) rovinga i/ili neupredene pređe – višeosne CG: za komplekse staklenih vlakana od rovinga i/ili neupredene pređe – 100 % od staklenih vlakana (4) CM: za tkanine od kompleksa staklenih vlakana od rovinga i/ili neupredene pređe – miješana vlakna (5) Vrsta stakla XX EG: za staklo E ili ECR (nizak udio bora) Upišite dva slova koja odgovaraju vrsti upotrijebljenog stakla. HG: za staklo s visokim modulom čvrstoće Masa po površini – masa u gramima po kvadratnom metru (g/m2), uključujući bilo koju podlogu, veo itd. N 1: za masu do 300 g/m2 Upišite broj koji odgovara rasponu u koji se uklapa masa proizvoda po površini. 2: za masu od 301 do 600 g/m2 3: za masu od 601 do 800 g/m2 4: za masu od 801 do 1 200 g/m2 5: za masu od 1 201 do 1 500 g/m2 6: za masu od 1 501 do 1 800 g/m2 7: za masu od 1 801 do 2 400 g/m2 8: za masu veću od 2 400 g/m2 Gustoća rovinga/pređe (u teksima) X Z: za gustoću manju od 300 teksa Upišite slovo koje odgovara gustoći rovinga proizvoda. Navedite gustoću (u teksima) rovinga/pređe koji/koja čini najveći udio (po masi) u tkanini. Ako dva rovinga ili pređe s različitom gustoćom (u teksima) imaju istu masu u konačnom proizvodu, navedite samo roving/pređu s većom gustoćom (u teksima). A: za gustoću od 300 teksa B: za gustoću od 600 teksa C: za gustoću od 900 teksa D: za gustoću od 1 100 teksa E: za gustoću od 1 200 teksa F: za gustoću od 2 300 teksa G: za gustoću od 2 400 teksa H: za gustoću od 3 600 teksa I: za gustoću od 4 800 teksa J: za ostale proizvode, kao što su podloge od sječenih niti (CSM), sastavljeni rovinzi/pređe…

2. Oznake TARIC

Kako bi se izbjegli dodatni nesporazumi, Komisija pojašnjava i oznake TARIC navedene samo u informativne svrhe u odjeljku 3. prvom stavku Obavijesti od 21. veljače 2019. te u odjeljku 3. prvom stavku Obavijesti od 16. svibnja 2019.

Cjeloviti skup oznaka koje se odnose na proizvod iz ispitnog postupka čine oznake: Oznake KN ex 7019 39 00, ex 7019 40 00, ex 7019 59 00 i ex 7019 90 00 (oznake TARIC 7019390080, 7019400080, 7019590080 i 7019900080).

Kao i u prethodnom slučaju, oznake KN i TARIC navedene su samo u informativne svrhe.

3. Postupak

Zainteresirane strane koje smatraju da se ovo pojašnjenje odnosi na njih ili zainteresirane strane koje se nisu javile jer su smatrale da se ovaj postupak ne odnosi na njih pozivaju se da se u roku od 7 dana od datuma objave ove Obavijesti jave Komisiji i, ako to žele, zatraže upitnik.

Mogu se javiti na jednu od sljedećih adresa e-pošte:

TRADE-AD653-GFF-DUMPING-CHINA@ec.europa.eu

TRADE-AD653-GFF-DUMPING-EGYPT@ec.europa.eu ili

TRADE-AD653-GFF-INJURY@ec.europa.eu

TRADE-AS656-GFF-SUBSIDY@ec.europa.eu ili

TRADE-AS656-GFF-INJURY@ec.europa.eu

Sve primjedbe i podnesci koji se dostave kao odgovor na ovu Obavijest, kao i sve dodatne informacije u vezi s time, bit će navedene u bilješci priloženoj dokumentaciji koja se daje na uvid zainteresiranim stranama.

(1) SL C 68, 21.2.2019., str. 29.

(2) SL C 167, 16.5.2019., str. 13.

(3) Jednosmjerne znači najmanje 90 % vlakana u jednom smjeru.

(4) Isključujući pređe za šivanje, koje mogu biti i od poliestera ili drugih vlakana.

(5) Kao što je poliesterska jezgra ili veo. Za potrebe ovog razvrstavanja pređe za šivanje od poliestera ili drugih vlakana ne čine kompleks kompleksom miješanih vlakana.